01.04.2010: Sensatión im Ländli un Nágelprób fír d inner-báde-wirteberigischi Biziehunge: Dr Redaktión vum "Bádner" sinn hit exklüsiev Unterláge vum Bádische Siecherheitsdienscht (BSD) zuegspielt worre, wú d Gheimoperatión "Silwererz" bis ins letschte Detail dokümentiere. Dene Unterláge nóch het dr BSD iewer Schwarzgeldkonte in dr ditsch-schwizerische Exkláv Biesinge (BÜS) mit 5,3 Milliárde Euro dr Bau vum Bahnhófsprojekt "Stuegert 21" mitfinanziert. Ohni der gróßziegigi Zuestupf wär des Projekt nämlig gscheitert. Dr Hintergrund isch, daß dr BSD d sächsischi Hilfsarbeiter bstoche het, daß-si die entscheidendi Stahltrèger im Hósesack vun dr Baustell klaue. S Ziel vun dr Operatión "Silwererz" un d Hoffnung vum BSD isch alsó nóch dr Rechercheerkenntnis vun dr "Bádner"-Redaktión, daß durich d Baumáßname án "Stuegert 21" nit blóß s Stuegerter Stadtarichiv, sundern d ganzi Stadt samt Tálkessel vum Erdbóde vrschluckt wird. Áls Konsequenz dääd dann Karlsrueh wider zer Landeshauptstadt üsgruefe werre. Wie-s in dr Doküment heißt, wú dr Redaktión vórliege, het e erschter Teschtvrsuech z Keln vórme Johr ganz guet klappt. Dr wirteberigischi Gheimdienst WSL (Württabergischa Sichahoitslucka) het sófort Untersuchunge in dr unterirdische Baustolle ángstellt, dappt momentán aber noch im Dunkle. Dr báde-wirteberigischi Inneminischter, dr Heribert Rech üsm nordbádische Eschtringe, isch hit mórige nit erreichbár gsii. Ángéwlig het-er-sich zem Mainzer OB Jens Beitel un zem Wohnbau-Chef Rainer Laub án dr Tégernsee abgsetzt. D erschti Reaktión vum Stuegerter Oberbiergermeischter Wolfgang Schueschter uf d Ánfróg vun dr Redaktión: "Heiligs Blechle!"